
2026 METŲ PLUNGĖS RAJONO STALO TENISO ASMENINIŲ ČEMPIONATŲ
N U O S T A T A I

I. BENDROJI DALIS

1. Plungės rajono savivaldybės stalo teniso čempionatas organizuojamas dviem etapais, B ir A lygose.
2. B lyga vyksta 2026 balandžio mėn. 18 d.  A lyga vyksta 2026 m. gegužės 2 d. 
3. Jaunimo čempionatas vykdomas kartu su B lygos čempionatu.
4. Moterų/merginų, vyrų dvejetų, mišrių dvejetų čempionatai bus organizuoti 2026 metų rudenį.
5. Čempionatų dalyviai privalo vilkėti tvarkingą sportinę aprangą. 
6. Čempionatų dalyviai patys atsakingi už savo sveikatą.
7. Registracija vyksta varžybų dieną nuo 9.20 val. iki 9.50 val. Varžybų pradžia 10.00 val. Starto mokesčio nėra.
8. Varžybos vykdomos pagal Lietuvoje patvirtintas Lietuvos stalo teniso asociacijos (toliau – LSTA) taisykles. Žaidėjų raketės turi atitikti Tarptautinės stalo teniso federacijos (ITTF) nustatytus reikalavimus.

II. VADOVAVIMAS VARŽYBOMS

9. Varžybas veda Plungės stalo teniso klubas „Žemaite“. Kontaktai: Eugenijus Palubinskas, tel. Nr. +37060100174, Arūnas Juozas Auškalnis, tel. Nr. +37068624466.
10. Varžybų nuostatai ir vykdymo datos gali būti keičiami tik Plungės stalo teniso klubo „Žemaite“ valdybos sprendimu.

III.  DALYVIAI

11. Čempionatuose dalyvauja Plungės r. savivaldybėje gyvenantys stalo teniso žaidėjai, nustatyta tvarka užsiregistravę varžyboms.
12. Moterys/merginos gali dalyvauti čempionato B ir A lygų varžybose.
13. Čempionatuose leidžiama dalyvauti buvusiems plungiškiams, jeigu jie aktyviai dalyvauja  Plungės stalo teniso veikloje. Leidimas dalyvauti varžybose suteikiamas tik klubo valdybos pritarimu.
14.  Jaunimo, moterų/merginų, vyrų dvejetų, mišrių dvejetų ir B lygos čempionatuose dalyvauja visi iki prasidedant varžyboms užsiregistravę šių grupių stalo teniso mėgėjai ir mėgėjos.
15. Galimybė dalyvauti A lygos turnyre suteikiama atsižvelgiant į ankstesnių metų rezultatus, LSTA reitingus, bei užimtas vietas B lygoje.
16. A lygoje turi galimybę dalyvauti:
16.1. Dvylika  geriausių 2025 m. čempionato žaidėjų: 1. Meškauskas Rimvydas; 2. Kreišmontas Nerijus; 3. Razgus Deividas; 4. Gotautas Dainius; 5. Bagdonas Rimantas; 6. Genutis Sigitas; 7. Vaitkus Jonas; 8. Auškalnis Arūnas Juozas; 9. Lūža Paulius; 10. Ivanauskas Stanislovas; 11. Krajinas Algimantas; 12. Vaitkus Adomas.
16.2.  geriausi rajono žaidėjai, jei jie nedalyvavo 2025 m. čempionate, bet yra tarp 10 geriausių rajono žaidėjų pagal LSTA ir/ar www.raudonajuoda.lt  2026-03-01 reitingą: Vaitkevičius Žydrūnas, Juška Darius, Stankus Vaclovas, Rimkus Artūras.
16.3. žaidėjai užėmę 1 – 8 vietas 2026 m. B lygos čempionate. (kiek tiksliai, paaiškės kai bus paskelbtas reitingas, pagal 2026-02-01 yra 3 pagal reitingą).
17. žaidėjai turintys galimybę dalyvauti A lygoje negali dalyvauti B lygos čempionatuose. Bet kuriam iš A lygos žaidėjų atsisakius ar negalint dalyvauti - jų vietas užims atitinkamai 9,10, 11, 12,13, 14 ir t.t. vietas 2026 m. B lygoje užėmę žaidėjai. 


IV. VARŽYBŲ SISTEMA

18. Varžybų sistema nustatoma varžybų dieną atsižvelgiant į užsiregistravusių dalyvių skaičių.
19. Jaunimo čempionatas vykdomas kartu su B lygos varžybomis. B lygoje aukščiausias dvi vietas bendroje įskaitoje užėmę tos grupės žaidėjai žaidžia tarpusavyje papildomą susitikimą čempionui nustatyti, nepriklausomai ar buvo susitikę ankstesniuose etapuose. Kitos vietos nustatomos pagal tos amžiaus grupės žaidėjų užimtų vietų B lygos varžybose eiliškumą.
20. Čempionatuose žaidžiama iki trijų laimėtų setų. A lygos finalas žaidžiamas iki 4 laimėtų setų.
21. Čempionatai gali būti pravedami pasinaudojant LSTA ar VšĮ STL turnyrų vedimo programomis, tuo atveju turnyrai tampa reitinginiai.
22. Kai nesinaudojama turnyrų vedimo programomis, du pajėgiausi žaidėjai (atsižvelgiant į LSTA reitingą išskirstomi į pirmą ir paskutinį pogrupius. Kitus dalyvius organizatoriai suskirsto pagal pajėgumą į krepšelius. Į pogrupius žaidėjai suskirstomi burtų keliu. Pogrupiuose žaidžiama rato sistema. Aukščiausias vietas pogrupiuose užėmę žaidėjai kovoja rato sistema įskaitant pogrupiuose sužaistų susitikimų rezultatus. Jei čempionate dalyvauja vienos šeimos nariai, pirmame etape jie išskirstomi į skirtingus pogrupius. Patenkančių į kitą etapą žaidėjų skaičius ir pogrupių skaičius nustatomas atsižvelgiant į dalyvių skaičių. Žaidžiama iki visų vietų išaiškinimo.
23. Kai nesinaudojama turnyrų vedimo sistema, pogrupiuose vietos nustatomos pagal rodiklius. Nepaaiškėjus vietai pagal vieną žiūrimas sekantis rodiklis. Rodikliai: 1. Pagal bendrą surinktų taškų skaičių;  2. Pagal tarpusavio susitikimų taškų skaičių; 3. Pagal tarpusavio susitikimų setų santykį; 4. Pagal koeficientą laimėti / pralaimėti tarpusavio setai; 5. Pagal bendrą visų susitikimų pogrupyje setų santykį; 6. pagal koeficientą laimėti /  pralaimėti  pogrupyje setai. Jeigu visi rodikliai lygūs nugalėtojas nustatomas burtų keliu.
24. Dvejetų čempionate porų tarpusavyje sudaryti negali 10 geriausių žaidėjų pagal tuo metu galiojantį LSTA ir/arba www.raudonajuoda.lt reitingą. 

V. BAIGIAMOJI DALIS

25. Rajono čempionai bei čempionatų prizininkai A, B lygose, moterų/merginų bei dvejetų grupėse apdovanojami taurėmis (prizais), diplomais, medaliais. Rajono čempionai ir prizininkai Jaunimo grupėje, paguodos turnyruose apdovanojami medaliais ir diplomais. 
26. Nuostatuose neaptartais klausimais sprendimus priima klubo Žemaite valdyba. 
________________________________________
